section_heading: Povijest
paragraph_text: Utjecaj rastafarijanskog pokreta koji je rastao nakon što je etiopski car Haile Selassie posjetio Jamajku 1966. godine odigrao je glavnu ulogu u razvitku roots reggaea. Duhovne teme su se uobičajile u stihovima reggae pjesama prema kraju 1960-ih. U važna prva izdanja roots reggaea spadaju Blood & Fire Winstona Holnessa iz 1970. te Conquering Lion Yabbyja Youa iz 1972. godine. Politički nemiri su također odigrali svoju ulogu, a išli su uz izbornu kampanju Michaela Manleya 1972. godine u kojoj je Manley ciljao na potporu jamajčkim zajednicama iz geta.